มีเพศสัมพันธ์แบบหลั่งนอกขณะที่มีเลือดไหลเพราะผลข้างเคียงยาคุมฉุกเฉิน สามารถทานยาคุมกำเนิดแบบ28วันเพื่อป้องกันได้ไหมคะ ไม่อยากทานยาคุมฉุกเฉินซ้ำค่ะ เดือนนี้ทานไป2ครั้งแล้ว
สวัสดีค่ะ หากมีเพศสัมพันธ์ไปแล้ว การจะคุมกำเนิดหลังจากนั้น จะไม่สามารถใช้ยาคุมแบบแผงรายเดือนได้ โดยยาคุมแบบแผงรายเดือน จะต้องกินก่อนล่วงหน้า ก่อนจะมีเพศสัมพันธ์ และควรเริ่มภายใน 5 วันแรกของการมีประจำเดือนดังนั้นกรณีนี้ที่มีเพศสัมพันธ์ไปแล้ว ต้องการจะป้องกัน ก็อาจจะต้องใช้ยาคุมฉุกเฉินซ้ำเข้าไปอีกครั้ง ซึ่งการใช้ยาคุมฉุกเฉินซ้ำๆกันหลายครั้ง อาจจะลดประสิทธิภาพของยา และเพิ่มโอกาสการเกิดผลข้างเคียงต่างๆเช่น มีเลือดออกผิดปกติทางช่องคลอด ประจำเดือนมาคลาดเคลื่อน คลื่นไส้ อาเจียน ปวดท้องได้และหากจะมีเพศสัมพันธ์ครั้งต่อไป ให้ใส่ถุงยางอนามัยเพื่อป้องกันเอาไว้ทุกครั้งค่ะ หรือกินยาคุมแบบแผงรายเดือน ฉีดยาคุม ฝังยาคุมเพื่อป้องกันไว้ก่อน